title: "Grekenlun"
text: "Grekenlun, amtelk det Greks Republiik (\u00fc\u00fcb Greks: \u0395\u03bb\u03bb\u03ac\u03b4\u03b1 Ell\u00e1da of \u0395\u03bb\u03bb\u03b7\u03bd\u03b9\u03ba\u03ae \u0394\u03b7\u03bc\u03bf\u03ba\u03c1\u03b1\u03c4\u03af\u03b1 Ellinik\u00ed Dimokrat\u00eda) as en lun uun a s\u00fc\u00fcd uast faan Euroopa.  uun a nuurdwaast leit Albaanien, uun a nuurd Nuurd-Matsedoonien an uun a nuurduast lei Bulgaarien an't T\u00fcrkei. A hoodsteed as Atheen.\n\nGeografii\n\nGeograafisk Laag\nGrekenlun leit f\u00f6r\u2019t miast twesken 41\u00b0 an 34\u00b0 (faan a nuurd tu a s\u00fc\u00fcd) an 19\u00b0 an 29\u00b0 (faan a waast tu a uast). At lun as amanbi triisis letjer \u00fc\u00fcs Tjiisklun. At lun dialt grensen m\u00e4 fjauer lunen. Det lingst grens (472 km) faan't lun wurt m\u00e4 Bulgaarien an det kurtst (192 km) m\u00e4\u2019t T\u00fcrkei diald. At lun dialt uk en 234 km lung grens m\u00e4 Nuurd-Masedoonien an en 212 km lung m\u00e4 Albaanien. A eeg faan Grekenlun as 13.676 km lung.\n\nLunskap\n\nBerger\nDe huuchst ponkt uun Grekenlun as de Mitikas toop faan d\u00f6n Olymp Berger.\n\nSteeden\nD\u00f6n tjiin gratst steeden uun't lun san:\n\nIndialing faan Ferwalting\nGrekenlun hee 13 regiuunen:\n\nHistoore\nSuwereniteet\n\n25. Marts 1821 begand det greks rewolutschuun jin det Osmaans Rik. A rebelen loket uun Morea an f\u00f6l greks eilunen wiar bal uun h\u00f6r eegendoom. 7. April 1821 wurd Atheen iinnimen. Diarefter wiar \u00fcnbestendig stridjen, diaruun a griken faan lidj faan a waast faan Euroopa holpen wurd. 5. Febrewoore 1825 greeb Egypten \u00fc\u00fcb a sidj faan a Osmaanen uun a konflikt iin an. Det Ferianigt K\u00f6ningrik, Frankrik an Ruslun interweniaret. En ferianigt flot faan d\u00f6ndiar lunen besiigt a Osmaanen an Egyptern 20. Oktuuber 1827 uun a slacht faan Navarino, wat en wichtig bejewenhaid uun a krich wiar.\n\nDe letst akt faan't rewolutschuun bestemet de R\u00fcs-Osmaans Krich (1828\u20131830). Efter de r\u00fcs iinmarsk iin uun det Osmaans Rik an a Sultaan sin kapitulatschuun wurd at apsaating faan en letj, suwereen, greks k\u00f6ningrik besl\u00f6\u00f6den. En tjiisk prins, Otto I. faan Bayern, wurd a k\u00f6ning faan't lun.\n\nPolitiik\nGrekenlun as sant 1952 lasmaat faan NATO.\n\nKwelen"